text: Landsby frygter asylansøgere
  11 november 2015 kl. 14.01
  En lille landsby skal huse op mod 150 asylansøgere. Beboerne mener, at forholdet mellem antallet af indbyggere og asylansøgere bliver skævt. 
  Teknik og Miljøudvalget i Tønder Kommune har godkendt, at landsbyen Tornskov kan tage i mod 150 asylansøgere i byens gamle skole. Tornskov har cirka 35 indbyggere, og indbyggerne frygter, at  forholdet mellem antallet af beboere og flygtninge bliver for skævt.
  - Vi er ikke bange for flygtninge, og vi tager gerne i mod dem, der kommer. Man antallet er alt for højt, siger beboer i Tornskov, Ingrid Appel.
  I en by hvor årets højdepunkt er traktorringridning, er spørgsmålet også, hvad asylansøgerne skal få tiden til at gå med.
  -  De vil bare gå rundt herude, for der er ikke noget de kan lave. Vi har ingen butikker, eller noget de kan give sig til, siger Ingrid Appel.
  
  